Hadiah Daripada Hati

Hadiah Daripada Hati ialah album studio ke-13 Datuk Siti Nurhaliza yang memuatkan 11 buah lagu ciptaan dari komposer Malaysia dan Indonesia. Album ini dilancarkan pada 10 Disember 2007 dan merupakan album studio Siti yang kedua diterbitkan oleh syarikat beliau sendiri, Siti Nurhaliza Productions. Album ini telah terjual melebihi 15,000 unit.

Antara yang terlibat dalam pembikinan album ini ialah Audi Mok, Aubrey Suwito, Azlan Abu Hassan, Pongky, Cynthia, Taufik, Fahmi dan Dick Lee. Single pertama adalah Ku Mahu, dan single kedua adalah Melawan Kesepian ciptaan Pongky.

Latar belakang

Siti dilaporkan berkata beliau telah mengumpul bahan-bahan baru untuk album barunya, yang sebelum ini didakwa berkonsepkan tradisional, namun dek kerana kekurangan bahan beliau teruskan sahaja dengan menghasilkan lagi album yang berkonsepkan pop. Juga terlapor bahawa Siti sudah memulakan rakaman semenjak bulan Ramadhan.

Siti telah mengesahkan "Ku Mahu" sebagai single pertama. Sebelum pelancaran single pertama, "Hati" telah dikeluarkan pada September 2007 sebagai runut bunyi filem 1957: Hati Malaya. "Mulanya Cinta", runut yang ketiga dari album, muncul dalam pementasan teater P. Ramlee the Musical yang merupakan satu penghormatan kepada pelakon legenda Tan Sri P. Ramlee. "Melawan Kesepian" dipilih sebagai single kedua. Dan dalam beberapa minggu sebelum  Anugerah Industri Muzik ke-15, Siti memilih untuk melancarkan single ketiga, "Cintamu". Lagu ini memenangi Susunan Muzik Terbaik Di Dalam Lagu, mengalahkan dua lagu-lagu beliau yang lain "Hati" dan "Sekian Lama". Single keempat yang dipercayai menjadi single terakhir dari album ini ialah "Wanita".

Keluaran dan sambutan
Hadiah Daripada Hati dikeluarkan pada 10 Disember 2007, dengan lagu Ku Mahu dipilih sebagai single pertama dan Melawan Kesepian sebagai single kedua dan satu-satunya lagu dalam album ini mempunyai muzik video.

Album ini menerima ulasan positif daripada media apabila ia dikeluarkan. Para pengkritik berkata ia merupakan persembahan bersahaja daripadanya dan bukannya par yang sama seperti album terdahulunya, Transkripsi yang diuar-uarkan sebagai album terbaik yang beliau pernah terbitkan.

Persembahan komersial
Hadiah Daripada Hati menerima lima pencalonan pada edisi ke-15 Anugerah Industri Muzik termasuk Album Pop Terbaik, Lagu Tahun Ini, Susunan Muzik Terbaik di dalam Album (Wanita), Gubahan Terbaik, Persembahan Vokal Terbaik di dalam Album (Wanita) (buat kali kesembilan) dan Kulit Album Terbaik pada Anugerah Industri Muzik 2008 menjadikan Siti sebagai pencalon kedua dalam semua pencalonan selepas pendatang baru Faizal Tahir.  Daripada lima kategori, termasuk tiga pencalonan untuk kategori Gubahan Terbaik, album ini memperolehi beliau tiga anugerah untuk Album Pop Terbaik, Susunan Muzik Terbaik di dalam Lagu (Melayu) menerusi lagu Cintamu  dan juga anugerah Persembahan Vokal Terbaik di dalam Album (Wanita)  yang mana beliau tewas di tangan Jaclyn Victor pada tahun sebelumnya.

Senarai runut

Maklumat tambahan
 Album kedua Siti Nurhaliza yang diterbitkan oleh Siti Nurhaliza Productions
 Album pertama Siti Nurhaliza yang tertera nama 'Dato’ Siti Nurhaliza'

Kedudukan carta

Single

Anugerah

Anugerah Industri Muzik

Anugerah Planet Muzik

Anugerah MACP 2008

Anugerah Oskar

Pensijilan

Kredit penerbitan
 Penerbit eksekutif: Siti Nurhaliza
 Promosi: Unit Promosi SNP dan Suria Records Sdn.Bhd.
 Edaran: Suria Records Sdn. Bhd.

Rujukan

Pautan luar
Hadiah Daripada Hati di iTunes Malaysia

Album Malaysia tahun 2007
Album 2007
Album Siti Nurhaliza
Album Suria Records